b'\n_START_ARTICLE_\nXenoblade Chronicles\n_START_SECTION_\nSiu\xc5\xbeetas\n_START_PARAGRAPH_\n\xc5\xbdaidimo prie\xc5\xa1istor\xc4\x97je du pasaulio mil\xc5\xbeinai Bionis ir Mechonis susikov\xc4\x97 tarpusavyje, kol i\xc5\xa1 j\xc5\xb3 liko tik sustingusios fig\xc5\xabros, ant kuri\xc5\xb3 \xc4\xafsik\xc5\xabr\xc4\x97 dvi gyventoj\xc5\xb3 ras\xc4\x97s: \xc5\xbemogaus pavidalo homai ant Bionis k\xc5\xabno ir mechanizuotos b\xc5\xabtyb\xc4\x97s mekonai ant Mechonis k\xc5\xabno. \xc5\xbdaidimo pad\xc5\xbeioje mekonai \xc4\xafsiver\xc5\xbe\xc4\x97 \xc4\xaf hom\xc5\xb3 pasaul\xc4\xaf siekdami j\xc4\xaf u\xc5\xbevaldyti. Herojus Dunbenas su kardu Monado pad\xc4\x97jo atremti atak\xc4\x85 prie\xc5\xa1 Kolonij\xc4\x85 9, bet pats po to liko su\xc5\xbeeista viena ranka. Monado yra stebuklingas kardas, jis negali su\xc5\xbeeisti \xc5\xbemoni\xc5\xb3, bet lengvai perpjauna ma\xc5\xa1inas. Apie kard\xc4\x85 sklinda \xc4\xafvairios legendos. Pra\xc4\x97jus 1 metams po \xc5\xa1i\xc5\xb3 \xc4\xafvyki\xc5\xb3 Kolonija 9 yra u\xc5\xbepuolama mekon\xc5\xb3 antr\xc4\x85 kart\xc4\x85. Dunbenas kovojo su kardu Monado, bet nebuvo paj\xc4\x97gus jo i\xc5\xa1laikyti. Kard\xc4\x85 pa\xc4\x97m\xc4\x97 jaunas herojus \xc5\xa0ulkas, kuriam lemta \xc4\xafsp\xc4\x97ti jo paslaptis ir atremti mekon\xc5\xb3 invazij\xc4\x85, tik \xc5\xa1\xc4\xaf kart\xc4\x85 kur kas pavojingesn\xc4\x99, nes kai kurie mekonai yra paprastai Monado nebesu\xc5\xbeeid\xc5\xbeiami.\n_START_SECTION_\nMechanika\n_START_PARAGRAPH_\n\xc5\xbdaidimo veiksmas vyksta 3D kompiuterine grafika sukurtoje aplinkoje valdant veik\xc4\x97jus i\xc5\xa1 tre\xc4\x8diojo asmens perspektyvos. \xc5\xbdaidimo erdv\xc4\x97 pasi\xc5\xbeymi atvirojo pasaulio savyb\xc4\x97mis: \xc5\xbeaid\xc4\x97jas gali vykdyti daugyb\xc4\x99 \xc5\xa1alutini\xc5\xb3 misij\xc5\xb3, laisvai pasirinkti jud\xc4\x97jimo kryptis. \xc5\xbdaidime yra dienos-nakties ciklas ir kai kurie kiti veik\xc4\x97jai yra sutinkami tik tam tikru metu ir tam tikrose vietose. Su jais tekstini\xc5\xb3 dialog\xc5\xb3 pagalba galima vystyti dialogus, prekiauti, priimti misijas. \xc5\xbdaidimo erdv\xc4\x97je randami objektai, juos palieka nugal\xc4\x97ti pre\xc5\xa1ininkai._NEWLINE_\xc5\xbdaidimo kovos sistemoje dalyvauja maksimaliai trys herojai ir \xc5\xbeaid\xc4\x97jas tiesiogiai valdo tik 1 i\xc5\xa1 j\xc5\xb3, kiti prie\xc5\xa1ininkus atakuoja automati\xc5\xa1kai. Kiekvienam herojui galima parinkti ginklus, drabu\xc5\xbeius, apsauginius \xc5\xa1arvus. Kiekvienas herojus turi tik sau b\xc5\xabding\xc4\x85 kovos veiksm\xc5\xb3 rinkin\xc4\xaf (Arts) ir efektyviausias kovos b\xc5\xabdas yra suderinti j\xc5\xb3 eili\xc5\xa1kum\xc4\x85 galingesnei atakai. Ginklai ir \xc5\xa1arvai turi savus prana\xc5\xa1umus ir tr\xc5\xabkumus, juos galima patobulinti brangakmeniais. Tarp heroj\xc5\xb3 ir NPC yra speciali santyki\xc5\xb3 Affinity schema: pasiekus tam tikr\xc4\x85 santyki\xc5\xb3 gerumo lyg\xc4\xaf galima aktyvuoti papildomus dialogus (Heart-to-Heart), \xc4\xafgyti papildomus prana\xc5\xa1umus kovojant. Kov\xc5\xb3 metu kyla heroj\xc5\xb3 patirties lygiai, renkami pinigai, santyki\xc5\xb3 ir geb\xc4\x97jim\xc5\xb3 ta\xc5\xa1kai.'